Legal Document

Category: 18

Text:
53. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 116 της 5/6 Μαρτ. 1975 (ΦΕΚ Α' 35) Περί του τρόπου διενεργείας διαγωνισμού προσλήψεως υπαλλήλων της Γραμματείας του Συμβουλίου της Επικρατείας. Έχοντες υπόψη: 1)τας διατάξεις των άρθρ. 23 και 24 του Ν.Δ. 1025/1971, 2)τας διατάξεις του άρθρ. 62 του Ν.Δ. 170/1973 και 3)την υπ' αριθ. 116/1975 γνωμοδότησιν του Συμβουλίου της Επικρατείας, προτάσει του Ημετέρου επί της Δικαιοσύνης Υπουργού, απεφασίσαμεν και διατάσσομεν: Άρθρ.1.-1.Η προκήρυξις δια την διενέργειαν διαγωνισμού προς πλήρωσιν κενών θέσεων του προσωπικού της Γραμματείας του Συμβουλίου της Επικρατείας γίνεται δι' αποφάσεως του Υπουργού της Δικαιοσύνης, δημοσιευομένης, ένα μήνα τουλάχιστον προ της οριζομένης ημέρας ενάρξεως ως αυτού, δια της Εφημερίδος της Κυβερνήσεως και δια δύο των εν Αθήναις και μιας των εν Θεσσαλονίκη εκδιδομένων ημερησίων εφημερίδων. 2.Ο διαγωνισμός ενεργείται ενώπιον επιτροπής συγκροτουμένης δι' αποφάσεως του Υπουργού Δικαιοσύνης και αποτελουμένης εξ ενός Συμβούλου της Επικρατείας ως Προέδρου και 2 Παρέδρων του Συμβουλίου της Επικρατείας, οριζομένων απάντων μετ' ισαρίθμων αναπληρωτών των υπό του Προέδρου του Συμβουλίου της Επικρατείας. Χρέη γραμματέως ασκεί υπάλληλος της Γραμματείας του Συμβουλίου της Επικρατείας επί βαθμώ τουλάχιστον 5ω οριζόμενος μετά του αναπληρωτού του υπό του Προέδρου της Επιτροπής. Άρθρ.2.-1.Δια την συμμετοχήν εις τον διαγωνισμόν απαιτείται η υποβολή αιτήσεως, προς τον Πρόεδρον της Επιτροπής, τα βραδύτερον πέντε πλήρεις ημέρας προ της ενάρξεως του διαγωνισμού. 2.Οι υποψήφιοι υποχρεούνται να υποβάλουν μετά της αιτήσεως, επί ποινή απαραδέκτου ταύτης, υπεύθυνον δήλωσιν συντεταγμένην επί ειδικού σφραγιστού χάρτου κατά τας διατάξεις του Ν.Δ. 105/1969 περί του ότι κέκτηνται κατά τον χρόνον ενάρξεως του διαγωνισμού τα υπό του Νόμου (άρθρ. 2, 3, 4, 5, 18 παρ. 3 και 19 παρ. 2 του Ν.Δ. 1025/71) προβλεπόμενα δια τον διορισμόν προσόντα και ότι δεν συντρέχει παρ' αυτοίς νόμιμον κώλυμα διορισμού. Τα αποδεικνύοντα τα ως άνω προσόντα δικαιολογητικά, υποχρεούνται να υποβάλουν τω Υπουργείω Δικαιοσύνης οι επιτυχόντες εις τον διαγωνισμόν, το βραδύτερον εντός μηνός από της κοινοποιήσεως της κλήσεώς των προς διορισμόν. Άρθρ.3.-1.Η Επιτροπή του διαγωνισμού,  συνερχομένη την επομένην της λήξεως της  προθεσμίας προς υποβολήν αιτήσεων, ελέγχει τας  υποβληθείσας αιτήσεις και τας υπευθύνους δηλώσεις, καταρτίζει δε αλφαβητικόν πίνακα των εχόντων τα απαιτούμενα προς συμμετοχήν εις τον διαγωνισμόν προσόντα και καθορίζει το πρόγραμμα διεξαγωγής αυτού, ως και την αίθουσαν εν τη οποία θα λάβη χώραν ο διαγωνισμός. 2.Ο πίναξ των διαγωνισθησομένων, ως και το πρόγραμμα διεξαγωγής του διαγωνισμού τοιχοκολλώνται 24 τουλάχιστον ώρας προ της ενάρξεως του διαγωνισμού, εις τον προθάλαμον της αιθούσης συνεδριάσεων του Συμβουλίου της Επικρατείας. 3.Κατόπιν αποφάσεως της Επιτροπής και εφ' όσον είναι ανέφικτος ή εν τη αυτή αιθούση διενέργεια του διαγωνισμού δύναται να τελήται ούτος καθ' ομάδας υποψηφίων. Άρθρ.4.-Η δοκιμασία των υποψηφίων, διακρινομένη εις γραπτήν, δια τον κλάδον Α1 και γραπτήν, προφορικήν και πρακτικήν δια τον κλάδον Β1 γίνεται επί των κάτωθι μαθημάτων: Προκειμένου περί του κλάδου Α1: εις την έκθεσιν ιδεών, εις στοιχεία Αστικού, Συνταγματικού και Διοικητικού Δικαίου, της Πολιτικής και Φορολογικής Δικονομίας, του Νόμου περί Συμβουλίου της Επικρατείας και του Οργανισμού των Δικαστηρίων. Προκειμένου δε περί του Κλάδου Β1: εις την έκθεσιν ιδεών και εις την αριθμητικήν γραπτώς, εις στοιχεία του Νόμου περί Συμβουλίου της Επικρατείας και του Κώδικος Καταστάσεως Δικαστικών υπαλλήλων προφορικώς και εις την δακτυλογραφίαν πρακτικώς. Άρθρ.5.-1.Δια τον καθορισμόν του εξεταστέου θέματος εκάστου μαθήματος, η Επιτροπή του διαγωνισμού συνέρχεται προ της ενάρξεως της εξετάσεως εις μυστικήν συνεδρίασιν, καθ' ην διατυποί τρία θέματα. Εξ αυτών λαμβάνεται το έν δια κληρώσεως, ενεργουμένης υπό του Προέδρου της Επιτροπής επί παρουσία των εξεταζομένων, όπερ υπαγορεύεται εις τους διαγωνιζομένους υπό του προέδρου ή υπό μέλους της επιτροπής, οριζομένου υπό τούτου. 2.Η εις την δακτυλογραφίαν δοκιμασία των υποψηφίων ενεργείται εις γραφομηχανάς πλήρους και κανονικής λειτουργίας, δια των οποίων ούτοι καλούνται να δακτυλογραφήσουν κατ' αντιγραφήν, εκ γραπτού κειμένου, 20 στίχους μήκους 16 εκατοστών, δικανικού περιεχομένου, εντός 9 πρώτων λεπτών. Η έναρξις της δοκιμασίας, ως και το πέρας αυτής, κηρύσσεται, βάσει χρονομέτρου, υπό του προέδρου της Επιτροπής ή μέλους αυτής οριζομένου υπό τούτου. Ο υποψήφιος όστις θα δακτυλογραφήση, εντός του ως άνω καθοριζομένου χρόνου, ολόκληρον το κείμενον άνευ σφάλματος λαμβάνει άριστα (10). (Μετά τη σελ. 104,233) Σελ. 104,235 Τεύχος ΣΤ43-Σελ. 55 Συμβούλιο Επικρατείας 6.ΑΑ.α.53 Άρθρ.6.-1.Τα θέματα γράφονται επί χάρτου παρεχομένου υπό της Επιτροπής και φέροντος την σφραγίδα του Συμβουλίου της Επικρατείας και την μονογραφήν του Προέδρου της Επιτροπής. 2.Απαγορεύεται η αναγραφή επί του χάρτου οιουδήποτε ονόματος ή ετέρου διακριτικού σημείου, της επιτροπής εχούσης το δικαίωμα, εν παραβάση, να σημειώση επί του γραπτού του παραβάτου τον βαθμόν μηδέν. 3.Επί ιδιαιτέρου φύλλου χάρτου γράφεται το όνομα, το επώνυμον και το όνομα πατρός του εξεταζομένου, το φύλλον δε τούτο τίθεται εντός φακέλλου φέροντος επίσης την σφραγίδα του Συμβουλίου της Επικρατείας και την μονογραφήν του Προέδρου της Επιτροπής. Ο φάκελλος, αφού σφραγισθή υπό του υποψηφίου επισυνάπτεται εις το φύλλον του χάρτου, εφ' ου εγράφη υπό του υποψηφίου το υπό εξέτασιν θέμα και παραδίδεται μετά τούτου εις τον Πρόεδρον της Επιτροπής, όστις θέτει την μονογραφήν αυτού αμέσως μετά την τελευταίαν λέξιν του γραπτού. Άρθρ.7.-1.Από της παραδόσεως του θέματος, οι εξεταζόμενοι παραμένουν εν τη αιθούση υπό την επίβλεψιν ενός τουλάχιστον εκ των μελών της Επιτροπής και δύο εποπτών, απαγορευομένης αυτοίς πάσης προς τα έξω ή μεταξύ των επικοινωνίας. 2.Οι διαγωνιζόμενοι οφείλουν εντός δύο ωρών από της λήξεως της εκφωνήσεως του θέματος να απαντήσουν επ' αυτού. 3.Η επιτροπή δύναται, κατ' ελευθέραν αυτής κρίσιν, να παρατείνη επί μίαν ώραν, κατ' ανώτατον όριον, τον οριζόμενον υπό της προηγουμένης παραγράφου χρόνον. Συμπληρωμένου του χρόνου τούτου ή της δοθείσης παρατάσεως, οι υποψήφιοι, παραδίδουν εις την επιτροπήν τα γραπτά αυτών, έστω και ημιτελή. Άρθρ.8.-Υποψήφιος μη προσελθών εις την αίθουσαν της εξετάσεως, ένεκα οιουδήποτε λόγου, προ της ενάρξεως, δεν δύναται να λάβη μέρος εις ταύτην, αποκλειόμενος του διαγωνισμού. Υποψηφίος φωραθείς αντιγράφων εκ βιβλίου μη επιτρεπομένου ή εκ χειρογράφου οιουδήποτε ή ποιούμενος χρήσιν σημειώσεων ή συνεννοούμενος μεθ' ετέρου υποψηφίου, αποβάλλεται του διαγωνισμού θεωρούμενος ως μη ευδοκιμήσας. Άρθρ.9.-1.Μετά την συγκέντρωσιν πάντων των γραπτών, η Επιτροπή προβαίνει εις αρίθμησιν αυτών, αδιαφόρως της σειράς παραδόσεώς των. Ο αριθμός τίθεται επί του γραπτού και επί του προσηρτημένου αυτώ φακέλλου του περιέχοντος το όνομα του υποψηφίου, κάτωθι δε του τιθεμένου αριθμού υπογράφουν τα μέλη της Επιτροπής. Σελ. 104,236 Τεύχος ΣΤ43-Σελ. 56 2.Η βαθμόλογησις των γραπτών και της προφορικής εξετάσεως γίνεται κατ' ιδίαν υφ' εκάστου των μελών της Επιτροπής δια των βαθμών: Άριστα 10 Λίαν Καλώς 9 ή 8 Καλώς 7 ή 6 Μετρίως 5 ή 4 ή 3 Κακώς 2 ή 1 ή 0 3.Έκαστος των βαθμολογούντων συντάσσει ίδιον πίνακα, δι' ένα έκαστον των μαθημάτων, εις ον αναγράφεται ο κατά την παρ. 1 αριθμός εκάστου γραπτού και παρ' αυτόν ο υπό τούτου διδόμενος βαθμός. Εις τον πίνακα βαθμολογίας της προφορικής εξετάσεως αναγράφεται το ονοματεπώνυμον και το πατρώνυμον του υποψηφίου. Οι πίνακες ούτοι, υπογραφόμενοι υπό του βαθμολογήσαντος μέλους της Επιτροπής, κλείονται εντός φακέλλου, όστις σφραγίζεται και παραδίδεται, μετά των γραπτών, εις τον γραμματέα της Επιτροπής. 4.Περατουμένης της βαθμολογήσεως υπό πάντων των μελών, η Επιτροπή συνέρχεται εις συνεδρίασιν, καθ' ην ανοίγονται οι φάκελλοι των πινάκων βαθμολογίας, και οι φάκελλοι των ονομάτων των υποψηφίων, επί τη βάσει δε τούτων καταρτίζεται γενικός πίναξ των υποψηφίων περιέχων τον δοθέντα υφ' εκάστου των μελών της Επιτροπής βαθμόν εις έκαστον μάθημα και τον μέσον όρον βαθμολογίας όλων των μαθημάτων, όστις αποτελεί τον βαθμόν εκάστου υποψηφίου εν τη δοκιμασία. Ο πίναξ ούτος μονογράφεται υπό των μελών της Επιτροπής και καταχωρίζεται εις τα πρακτικά. 5.Αν ο τελικός βαθμός επιτυχίας εις την δοκιμασίαν είναι τουλάχιστον 6 ο υποψήφιος θεωρείται επιτυχών. 6.Η σειρά επιτυχίας μεταξύ των λαβόντων τον αυτόν βαθμόν καθορίζεται δια κλήρου. 7.Επί τη βάσει της κατά τας προηγουμένας παραγράφους σειράς επιτυχίας, καταρτίζεται πίναξ των επιτυχόντων εν τω διαγωνισμώ, όστις υπογραφόμενος υπό του Προέδρου, των μελών και του γραμματέως της Επιτροπής, αποστέλλεται προς δημοσίευσιν, κατά τα οριζόμενα εν παρ. 1 και 2 του άρθρ. 25 του Κώδικος Καταστάσεως Δικαστικών Υπαλλήλων (Ν.Δ. 1025/1971) (τόμ. 6 σελ. 189) δια της Εφημερίδος της Κυβερνήσεως. Εις τον αυτόν επί της Δικαιοσύνης Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 6.ΑΑ.α.53 Συμβούλιο Επικρατείας